title: Komission täytäntöönpanodirektiivi 2011/43/EU, annettu 13 päivänä huhtikuuta 2011 , neuvoston direktiivin 91/414/ETY muuttamisesta rikkikalkin sisällyttämiseksi siihen tehoaineena ja komission päätöksen 2008/941/EY muuttamisesta  ETA:n kannalta merkityksellinen teksti

text:
               14.4.2011

               FI

               Euroopan unionin virallinen lehti

               L 100/39

         KOMISSION TÄYTÄNTÖÖNPANODIREKTIIVI 2011/43/EU,
   annettu 13 päivänä huhtikuuta 2011,
   neuvoston direktiivin 91/414/ETY muuttamisesta rikkikalkin sisällyttämiseksi siihen tehoaineena ja komission päätöksen 2008/941/EY muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 1 kohdan,
   sekä katsoo seuraavaa:

               (1)

               Komission asetuksissa (EY) N:o 1112/2002 (2) ja (EY) N:o 2229/2004 (3) vahvistetaan direktiivin 91/414/ETY 8 artiklan 2 kohdassa tarkoitetun työohjelman neljännen vaiheen täytäntöönpanoa koskevat yksityiskohtaiset säännöt sekä luettelo tehoaineista niiden arviointia ja mahdollista direktiivin 91/414/ETY liitteeseen I sisällyttämistä varten. Luettelossa oli mukana rikkikalkki.

               (2)

               Hakija peruutti tekemänsä ilmoituksen tehoaineen lisäämiseksi direktiivin 91/414/ETY liitteeseen I kahden kuukauden kuluessa arviointikertomusluonnoksen vastaanottamisesta asetuksen (EY) N:o 2229/2004 24 e artiklan mukaisesti. Näin ollen eräiden tehoaineiden sisällyttämättä jättämisestä neuvoston direktiivin 91/414/ETY liitteeseen I ja näitä tehoaineita sisältäville kasvinsuojeluaineille annettujen lupien peruuttamisesta 8 päivänä joulukuuta 2008 tehdyssä komission päätöksessä 2008/941/EY (4) säädettiin, ettei rikkikalkkia sisällytetä liitteeseen.

               (3)

               Alkuperäinen ilmoittaja, jäljempänä ’hakija’, toimitti direktiivin 91/414/ETY 6 artiklan 2 kohdan mukaisesti uuden hakemuksen, jossa se pyysi yksityiskohtaisista säännöistä neuvoston direktiivin 91/414/ETY soveltamiseksi siltä osin kuin on kyse direktiivin 8 artiklan 2 kohdassa tarkoitettuun työohjelmaan kuuluneiden mutta direktiivin liitteeseen I sisällyttämättömien tehoaineiden tavanomaisesta ja nopeutetusta arviointimenettelystä 17 päivänä tammikuuta 2008 annetun komission asetuksen (EY) N:o 33/2008 (5) 14–19 artiklassa säädetyn nopeutetun menettelyn soveltamista.

               (4)

               Hakemus toimitettiin Espanjalle, joka oli nimetty esitteleväksi jäsenvaltioksi asetuksella (EY) N:o 2229/2004. Nopeutetun menettelyn määräaikaa noudatettiin. Tehoaineen määritelmä ja sallitut käyttötarkoitukset ovat samat kuin ne, joista oli kyse päätöksessä 2008/941/EY. Hakemus on myös asetuksen (EY) N:o 33/2008 15 artiklassa säädettyjen muiden sisältöä ja menettelyjä koskevien vaatimusten mukainen.

               (5)

               Espanja arvioi hakijan toimittamat lisätiedot ja laati lisäkertomuksen. Se toimitti kertomuksen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 14 päivänä helmikuuta 2010. Elintarviketurvallisuusviranomainen pyysi muilta jäsenvaltioilta ja hakijalta kommentteja lisäkertomuksesta ja toimitti saamansa huomautukset edelleen komissiolle. Elintarviketurvallisuusviranomainen esitti 28 päivänä lokakuuta 2010 asetuksen (EY) N:o 33/2008 20 artiklan 1 kohdan mukaisesti ja komission pyynnöstä rikkikalkkia koskevat päätelmänsä (6) komissiolle. Jäsenvaltiot ja komissio tarkastelivat arviointikertomusluonnosta, lisäkertomusta ja elintarviketurvallisuusviranomaisen päätelmää elintarvikeketjua ja eläinten terveyttä käsittelevässä pysyvässä komiteassa, ja rikkikalkkia koskeva komission tarkastelukertomus saatiin valmiiksi 11 päivänä maaliskuuta 2011.

               (6)

               Eri tutkimuksista on käynyt ilmi, että rikkikalkkia sisältävien kasvinsuojeluaineiden voidaan yleisesti olettaa täyttävän direktiivin 91/414/ETY 5 artiklan 1 kohdan a ja b alakohdassa säädetyt edellytykset erityisesti tutkittujen ja komission tarkastelukertomuksessa lueteltujen käyttötarkoitusten osalta. Näin ollen on aiheellista sisällyttää rikkikalkki liitteeseen I sen varmistamiseksi, että tätä tehoainetta sisältäviä kasvinsuojeluaineita koskevat luvat voidaan myöntää kaikissa jäsenvaltioissa kyseisessä direktiivissä säädetyllä tavalla.

               (7)

               Kohtuullinen määräaika on tarpeen ennen tehoaineen sisällyttämistä liitteeseen I, jotta jäsenvaltiot ja asianomaiset osapuolet voivat valmistautua sisällyttämisestä johtuviin uusiin vaatimuksiin.

               (8)

               Rajoittamatta niiden direktiivin 91/414/ETY mukaisten velvoitteiden soveltamista, jotka johtuvat tehoaineen sisällyttämisestä liitteeseen I, jäsenvaltioilla olisi sisällyttämisen jälkeen oltava kuusi kuukautta aikaa tarkistaa nykyiset rikkikalkkia sisältävien kasvinsuojeluaineiden luvat sen varmistamiseksi, että direktiivissä 91/414/ETY ja erityisesti sen 13 artiklassa säädetyt vaatimukset ja liitteessä I vahvistetut ehdot täyttyvät. Jäsenvaltioiden olisi direktiivin 91/414/ETY säännösten mukaisesti tapauksen mukaan muutettava voimassa olevia lupia taikka korvattava tai peruutettava ne. Edellä esitetystä määräajasta poiketen olisi säädettävä pidemmästä määräajasta kutakin kasvinsuojeluainetta ja kutakin aiottua käyttötarkoitusta koskevan täydellisen, liitteen III mukaisen asiakirja-aineiston jättämistä ja arviointia varten direktiivissä 91/414/ETY säädettyjen yhtenäisten periaatteiden mukaisesti.

               (9)

               Kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä 11 päivänä joulukuuta 1992 annetun komission asetuksen (ETY) N:o 3600/92 (7) puitteissa arvioitujen tehoaineiden sisällyttämisestä direktiivin 91/414/ETY liitteeseen I saatu kokemus on osoittanut, että tietojen saantiin liittyviä voimassa olevien lupien haltijoiden velvollisuuksia voi olla vaikea tulkita. Uusien vaikeuksien välttämiseksi näyttääkin olevan tarpeen selkeyttää jäsenvaltioiden velvollisuuksia ja erityisesti velvollisuutta tarkistaa, että luvanhaltija osoittaa, että kyseisen direktiivin liitteen II vaatimukset täyttävä asiakirja-aineisto on saatavilla. Tällä selvennyksellä ei kuitenkaan aseteta jäsenvaltioille tai luvanhaltijoille uusia velvoitteita verrattuna direktiiveihin, joita on tähän mennessä annettu liitteen I muuttamiseksi.

               (10)

               Sen vuoksi on aiheellista muuttaa direktiiviä 91/414/ETY.

               (11)

               Päätöksessä 2008/941/EY säädetään, ettei rikkikalkkia sisällytetä liitteeseen ja että kyseistä tehoainetta sisältävien kasvinsuojeluaineiden luvat on peruutettava viimeistään 31 päivänä joulukuuta 2011. On tarpeen poistaa rikkikalkkia koskeva rivi kyseisen päätöksen liitteestä.

               (12)

               Sen vuoksi on aiheellista muuttaa päätöstä 2008/941/EY.

               (13)

               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 91/414/ETY liite I tämän direktiivin liitteen mukaisesti.
   2 artikla
   Poistetaan rikkikalkkia koskeva rivi päätöksen 2008/941/EY liitteestä.
   3 artikla
   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä marraskuuta 2011. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Jäsenvaltioiden on sovellettava näitä säännöksiä 1 päivästä joulukuuta 2011.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   4 artikla
   1.   Jäsenvaltioiden on direktiivin 91/414/ETY mukaisesti tarvittaessa muutettava rikkikalkkia tehoaineena sisältäviä kasvinsuojeluaineita koskevia voimassa olevia lupia tai peruutettava ne viimeistään 30 päivänä marraskuuta 2011.
   Jäsenvaltioiden on kyseiseen päivämäärään mennessä erityisesti tarkistettava, että rikkikalkkia koskevat mainitun direktiivin liitteen I edellytykset täyttyvät, kyseistä tehoainetta koskevan tekstin B osassa mainittuja edellytyksiä lukuun ottamatta, ja että luvanhaltijalla tai luvanhaltijan saatavilla on mainitun direktiivin liitteen II vaatimukset täyttävä asiakirja-aineisto mainitun direktiivin 13 artiklan edellytysten mukaisesti.
   2.   Poiketen siitä, mitä 1 kohdassa säädetään, jäsenvaltioiden on arvioitava uudelleen kaikki sellaiset sallitut kasvinsuojeluaineet, jotka sisältävät rikkikalkkia joko ainoana tehoaineena tai yhtenä monista tehoaineista, jotka kaikki on 30 päivään huhtikuuta 2011 mennessä sisällytetty direktiivin 91/414/ETY liitteeseen I; arviointi on suoritettava direktiivin 91/414/ETY liitteessä VI säädettyjen yhtenäisten periaatteiden mukaisesti, mainitun direktiivin liitteessä III vahvistetut vaatimukset täyttävän asiakirja-aineiston perusteella ja ottaen huomioon rikkikalkkia koskevan, mainitun direktiivin liitteessä I olevan tekstin B osa. Jäsenvaltioiden on kyseisen arvioinnin perusteella määritettävä, täyttääkö tuote direktiivin 91/414/ETY 4 artiklan 1 kohdan b, c, d ja e alakohdassa vahvistetut edellytykset.
   Määrittämisen jälkeen jäsenvaltioiden on

               a)

               rikkikalkkia ainoana tehoaineena sisältävien tuotteiden osalta tarvittaessa muutettava lupaa tai peruutettava se viimeistään 31 päivänä toukokuuta 2015; tai

               b)

               rikkikalkkia yhtenä monista tehoaineista sisältävien tuotteiden osalta tarvittaessa muutettava lupaa tai peruutettava se viimeistään 31 päivänä toukokuuta 2015 taikka siinä direktiivissä tai niissä direktiiveissä, joilla kyseinen aine tai aineet lisätään direktiivin 91/414/ETY liitteeseen I, tällaista muuttamista tai peruuttamista varten vahvistettuna ajankohtana sen mukaan, kumpi ajankohta on myöhäisempi.

         5 artikla
   Tämä direktiivi tulee voimaan 1 päivänä kesäkuuta 2011.
   6 artikla
   Tämä direktiivi on osoitettu kaikille jäsenvaltioille.

      Tehty Brysselissä 13 päivänä huhtikuuta 2011.

            Komission puolesta

         José Manuel BARROSO

            Puheenjohtaja

      (1)  EYVL L 230, 19.8.1991, s. 1.

      (2)  EYVL L 168, 27.6.2002, s. 14.

      (3)  EUVL L 379, 24.12.2004, s. 13.

      (4)  EUVL L 335, 13.12.2008, s. 91.

      (5)  EUVL L 15, 18.1.2008, s. 5.

      (6)  Euroopan elintarviketurvallisuusviranomainen; Conclusion on the peer review of the pesticide risk assessment of the active substance lime sulphur. EFSA Journal 2010; 8(11):1890. [45pp].doi:10.2903/j.efsa.2010.1890. Saatavilla osoitteessa www.efsa.europa.eu

      (7)  EYVL L 366, 15.12.1992, s. 10.

      LIITE
      Lisätään direktiivin 91/414/ETY liitteessä I olevan taulukon loppuun seuraavat tiedot:

                     Nro

                     Nimi, tunnistenumero

                     IUPAC-nimi

                     Puhtaus (1)

                     Voimaantulo

                     Sisällyttämisen päättymispäivä

                     Erityissäännökset

                     ”349

                     Rikkikalkki
                     CAS-numero: 1344-81-6
                     CIPAC-numero: 17

                        Kalsiumpolysulfidi

                     ≥ 290 g/kg

                     1. kesäkuuta 2011

                     31. toukokuuta 2021

                     A   OSA
                     Lupa voidaan myöntää ainoastaan käyttöön sienitautien torjunta-aineena.
                     B   OSA
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 11 päivänä maaliskuuta 2011 valmistuneen rikkikalkkia koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota

                                 —

                                 käyttäjän turvallisuuteen ja varmistettava, että lupaedellytyksiin sisältyy asianmukaisia suojatoimenpiteitä,

                                 —

                                 vesieliöiden ja muiden kuin torjuttavien niveljalkaisten suojeluun sekä varmistettava, että lupaedellytyksiin sisältyy tarvittaessa riskinhallintatoimenpiteitä.”

         (1)  Lisätietoja tehoaineen tunnistuksesta ja määritelmästä annetaan sitä koskevassa tarkastelukertomuksessa.


title: Komission delegoitu direktiivi 2014/5/EU, annettu 18 päivänä lokakuuta 2013 , Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen lyijyä sellaisten painettujen piirilevyjen juotoksissa, sähkö- ja elektroniikkakomponenttien liitäntöjen pinnoitteissa ja painettujen piirilevyjen pinnoitteissa, johtojen ja kaapeleiden sidosjuotteissa sekä anturien ja sensorien sidosjuotteissa, joita käytetään jatkuvasti alle – 20 °C lämpötilassa tavanomaisissa käyttö- ja varastointiolosuhteissa koskevan poikkeuksen osalta  ETA:n kannalta merkityksellinen teksti

text:
               9.1.2014

               FI

               Euroopan unionin virallinen lehti

               L 4/53

         KOMISSION DELEGOITU DIREKTIIVI 2014/5/EU,
   annettu 18 päivänä lokakuuta 2013,
   Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen lyijyä sellaisten painettujen piirilevyjen juotoksissa, sähkö- ja elektroniikkakomponenttien liitäntöjen pinnoitteissa ja painettujen piirilevyjen pinnoitteissa, johtojen ja kaapeleiden sidosjuotteissa sekä anturien ja sensorien sidosjuotteissa, joita käytetään jatkuvasti alle – 20 °C lämpötilassa tavanomaisissa käyttö- ja varastointiolosuhteissa koskevan poikkeuksen osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan,
   sekä katsoo seuraavaa:

               (1)

               Direktiivillä 2011/65/EU kielletään lyijyn käyttö markkinoille saatetuissa sähkö- ja elektroniikkalaitteissa.

               (2)

               Tällä hetkellä ei ole mahdollista korvata tai poistaa lyijyä sellaisten painettujen piirilevyjen juotteissa, sähkö- ja elektroniikkakomponenttien liitäntöjen pinnoitteissa ja painettujen piirilevyjen pinnoitteissa, johtojen ja kaapeleiden sidosjuotteissa sekä anturien ja sensorien sidosjuotteissa, joita käytetään jatkuvasti alle – 20 °C lämpötilassa tavanomaisissa käyttö- ja varastointiolosuhteissa.

               (3)

               Sen vuoksi direktiiviä 2011/65/EU olisi muutettava,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 2011/65/EU liite IV tämän direktiivin liitteen mukaisesti.
   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään voimaantuloa seuraavien kuuden kuukauden viimeisenä päivänä. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 18 päivänä lokakuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 174, 1.7.2011, s. 88.

      LIITE
      Lisätään direktiivin 2011/65/EU liitteeseen IV seuraava kohta 26:

                     ”26.

                     Lyijy sellaisten

                                 —

                                 painettujen piirilevyjen juotteissa,

                                 —

                                 sähkö- ja elektroniikkakomponenttien liitäntöjen pinnoitteissa ja painettujen piirilevyjen pinnoitteissa,

                                 —

                                 johtojen ja kaapeleiden sidosjuotteissa sekä

                                 —

                                 anturien ja sensorien sidosjuotteissa,

                           joita käytetään jatkuvasti alle – 20 °C lämpötilassa tavanomaisissa käyttö- ja varastointiolosuhteissa.
                     Päättyy 30.6.2021.”


title: Komission täytäntöönpanodirektiivi 2011/56/EU, annettu 27 päivänä huhtikuuta 2011 , neuvoston direktiivin 91/414/ETY muuttamisesta syprokonatsolin sisällyttämiseksi siihen tehoaineena ja komission päätöksen 2008/934/EY muuttamisesta  ETA:n kannalta merkityksellinen teksti

text:
               28.4.2011

               FI

               Euroopan unionin virallinen lehti

               L 108/30

         KOMISSION TÄYTÄNTÖÖNPANODIREKTIIVI 2011/56/EU,
   annettu 27 päivänä huhtikuuta 2011,
   neuvoston direktiivin 91/414/ETY muuttamisesta syprokonatsolin sisällyttämiseksi siihen tehoaineena ja komission päätöksen 2008/934/EY muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 1 kohdan,
   sekä katsoo seuraavaa:

               (1)

               Komission asetuksissa (EY) N:o 451/2000 (2) ja (EY) N:o 1490/2002 (3) vahvistetaan direktiivin 91/414/ETY 8 artiklan 2 kohdassa tarkoitetun työohjelman toisen ja kolmannen vaiheen täytäntöönpanoa koskevat yksityiskohtaiset säännöt sekä luettelo tehoaineista niiden arviointia ja mahdollista direktiivin 91/414/ETY liitteeseen I sisällyttämistä varten. Luettelossa oli mukana syprokonatsoli.

               (2)

               Ilmoittaja peruutti tekemänsä ilmoituksen tehoaineen lisäämiseksi direktiivin 91/414/ETY liitteeseen I kahden kuukauden kuluessa arviointikertomusluonnoksen vastaanottamisesta asetuksen (EY) N:o 1490/2002 11 e artiklan mukaisesti. Tämän vuoksi eräiden tehoaineiden sisällyttämättä jättämisestä neuvoston direktiivin 91/414/ETY liitteeseen I ja näitä tehoaineita sisältäville kasvinsuojeluaineille annettujen lupien peruuttamisesta 5 päivänä joulukuuta 2008 tehdyssä komission päätöksessä 2008/934/EY (4) säädettiin, ettei syprokonatsolia sisällytetä liitteeseen.

               (3)

               Alkuperäinen ilmoittaja, jäljempänä ’hakija’, toimitti direktiivin 91/414/ETY 6 artiklan 2 kohdan mukaisesti uuden hakemuksen ja pyysi soveltamaan nopeutettua menettelyä, josta säädetään yksityiskohtaisista säännöistä neuvoston direktiivin 91/414/ETY soveltamiseksi siltä osin kuin on kyse direktiivin 8 artiklan 2 kohdassa tarkoitettuun työohjelmaan kuuluneiden mutta direktiivin liitteeseen I sisällyttämättömien tehoaineiden tavanomaisesta ja nopeutetusta arviointimenettelystä 17 päivänä tammikuuta 2008 annetun komission asetuksen (EY) N:o 33/2008 (5) 14–19 artiklassa.

               (4)

               Hakemus toimitettiin Irlannille, joka oli nimetty esitteleväksi jäsenvaltioksi asetuksella (EY) N:o 1490/2002. Nopeutetun menettelyn määräaikaa noudatettiin. Tehoaineen määritelmä ja sallitut käyttötarkoitukset ovat samat kuin ne, joista oli kyse päätöksessä 2008/934/EY. Hakemus on myös asetuksen (EY) N:o 33/2008 15 artiklassa säädettyjen muiden sisältöä ja menettelyjä koskevien vaatimusten mukainen.

               (5)

               Irlanti arvioi hakijan toimittamat lisätiedot ja laati lisäkertomuksen. Se toimitti kertomuksen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 12 päivänä helmikuuta 2010. Elintarviketurvallisuusviranomainen toimitti lisäkertomuksen muille jäsenvaltioille ja hakijalle kommentoitavaksi ja toimitti saamansa huomautukset edelleen komissiolle. Elintarviketurvallisuusviranomainen esitti 8 päivänä marraskuuta 2010 asetuksen (EY) N:o 33/2008 20 artiklan 1 kohdan mukaisesti ja komission pyynnöstä syprokonatsolia koskevat päätelmänsä (6) komissiolle. Jäsenvaltiot ja komissio ovat tarkastelleet arviointikertomuksen luonnosta, lisäkertomusta ja elintarviketurvallisuusviranomaisen päätelmiä elintarvikeketjua ja eläinten terveyttä käsittelevässä pysyvässä komiteassa, ja syprokonatsolia koskeva komission tarkastelukertomus saatiin valmiiksi 11 päivänä maaliskuuta 2011.

               (6)

               Eri tutkimuksista on käynyt ilmi, että syprokonatsolia sisältävien kasvinsuojeluaineiden voidaan yleisesti olettaa täyttävän direktiivin 91/414/ETY 5 artiklan 1 kohdan a ja b alakohdassa säädetyt vaatimukset erityisesti tutkittujen ja komission tarkastelukertomuksessa lueteltujen käyttötarkoitusten osalta. Näin ollen on tarkoituksenmukaista sisällyttää syprokonatsoli liitteeseen I sen varmistamiseksi, että kyseistä tehoainetta sisältäviä kasvinsuojeluaineita koskevat luvat voidaan myöntää kaikissa jäsenvaltioissa mainitussa direktiivissä säädetyllä tavalla.

               (7)

               Rajoittamatta tämän päätelmän soveltamista on kuitenkin aiheellista hankkia lisätietoja tietyistä seikoista. Direktiivin 91/414/ETY 6 artiklan 1 kohdassa säädetään, että tehoaineen sisällyttämiselle liitteeseen I voidaan asettaa ehtoja. Tämän vuoksi on aiheellista edellyttää, että hakija toimittaa vahvistavia lisätietoja epäpuhtauksien toksikologisesta merkityksestä teknisessä eritelmässä, määritysmenetelmistä, joiden avulla seurataan syprokonatsolin esiintymistä maaperässä, kehon nesteissä ja kudoksissa, triatsolijohdannaisten metaboliittien jäämistä pääasiallisissa viljelmissä, vuoroviljelykasvustoissa ja eläinperäisissä tuotteissa, kasvissyöjänisäkkäisiin kohdistuvasta pitkän aikavälin riskistä sekä isomeerien seoksen ensisijaisen hajoamisen ja/tai muuntumisen mahdollisista ympäristövaikutuksista.

               (8)

               Kohtuullinen määräaika on tarpeen ennen tehoaineen sisällyttämistä liitteeseen I, jotta jäsenvaltiot ja asianomaiset osapuolet voivat valmistautua sisällyttämisestä johtuviin uusiin vaatimuksiin.

               (9)

               Rajoittamatta niiden direktiivin 91/414/ETY mukaisten velvoitteiden soveltamista, jotka johtuvat tehoaineen sisällyttämisestä liitteeseen I, jäsenvaltioilla olisi sisällyttämisen jälkeen oltava kuusi kuukautta aikaa tarkistaa nykyiset syprokonatsolia sisältävien kasvinsuojeluaineiden luvat sen varmistamiseksi, että direktiivissä 91/414/ETY ja erityisesti sen 13 artiklassa säädetyt vaatimukset ja liitteessä I vahvistetut ehdot täyttyvät. Jäsenvaltioiden olisi direktiivin 91/414/ETY säännösten mukaisesti tapauksen mukaan muutettava voimassa olevia lupia taikka korvattava tai peruutettava ne. Edellä esitetystä määräajasta poiketen olisi säädettävä pidemmästä määräajasta kutakin kasvinsuojeluainetta ja kutakin aiottua käyttötarkoitusta koskevan täydellisen, liitteen III mukaisen asiakirja-aineiston jättämistä ja arviointia varten direktiivissä 91/414/ETY säädettyjen yhtenäisten periaatteiden mukaisesti.

               (10)

               Kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä 11 päivänä joulukuuta 1992 annetun komission asetuksen (ETY) N:o 3600/92 (7) puitteissa arvioitujen tehoaineiden sisällyttämisestä direktiivin 91/414/ETY liitteeseen I saatu kokemus on osoittanut, että tietojen saantiin liittyviä voimassa olevien lupien haltijoiden velvollisuuksia voi olla vaikea tulkita. Lisävaikeuksien välttämiseksi näyttääkin olevan tarpeen selkeyttää jäsenvaltioiden velvollisuuksia ja erityisesti velvollisuutta tarkistaa, että luvanhaltija osoittaa, että kyseisen direktiivin liitteen II vaatimukset täyttävä asiakirja-aineisto on saatavilla. Tällä selvennyksellä ei kuitenkaan aseteta jäsenvaltioille tai luvanhaltijoille uusia velvoitteita verrattuna direktiiveihin, joita on tähän mennessä annettu liitteen I muuttamiseksi.

               (11)

               Sen vuoksi direktiiviä 91/414/ETY olisi muutettava.

               (12)

               Päätöksessä 2008/934/EY säädetään, ettei syprokonatsolia sisällytetä liitteeseen ja että kyseistä tehoainetta sisältävien kasvinsuojeluaineiden luvat on peruutettava viimeistään 31 päivänä joulukuuta 2011. On tarpeen poistaa syprokonatsolia koskeva rivi kyseisen päätöksen liitteestä.

               (13)

               Sen vuoksi päätöstä 2008/934/EY olisi muutettava.

               (14)

               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 91/414/ETY liite I tämän direktiivin liitteen mukaisesti.
   2 artikla
   Poistetaan päätöksen 2008/934/EY liitteestä syprokonatsolia koskeva rivi.
   3 artikla
   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä marraskuuta 2011. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Jäsenvaltioiden on sovellettava näitä säännöksiä 1 päivästä joulukuuta 2011.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   4 artikla
   1.   Jäsenvaltioiden on direktiivin 91/414/ETY mukaisesti tarvittaessa muutettava syprokonatsolia tehoaineenaan sisältäviä kasvinsuojeluaineita koskevia voimassa olevia lupia tai peruutettava ne 30 päivään marraskuuta 2011 mennessä.
   Jäsenvaltioiden on kyseiseen päivämäärään mennessä erityisesti varmistettava, että syprokonatsolia koskevat mainitun direktiivin liitteessä I säädetyt ehdot täyttyvät, lukuun ottamatta kyseistä tehoainetta koskevan tekstin B osassa mainittuja edellytyksiä, ja että luvanhaltijalla tai luvanhaltijan saatavilla on mainitun direktiivin liitteen II vaatimukset täyttävä asiakirja-aineisto mainitun direktiivin 13 artiklan vaatimusten mukaisesti.
   2.   Poiketen siitä, mitä 1 kohdassa säädetään, jäsenvaltioiden on arvioitava uudelleen kaikki sellaiset sallitut kasvinsuojeluaineet, jotka sisältävät syprokonatsolia joko ainoana tehoaineena tai yhtenä monista tehoaineista, jotka kaikki on 31 päivään toukokuuta 2011 mennessä sisällytetty direktiivin 91/414/ETY liitteeseen I; arviointi on suoritettava direktiivin 91/414/ETY liitteessä VI säädettyjen yhtenäisten periaatteiden mukaisesti, mainitun direktiivin liitteessä III vahvistetut vaatimukset täyttävän asiakirja-aineiston perusteella ja ottaen huomioon syprokonatsolia koskevan, mainitun direktiivin liitteessä I olevan tekstin B osa. Jäsenvaltioiden on kyseisen arvioinnin perusteella määritettävä, täyttääkö tuote direktiivin 91/414/ETY 4 artiklan 1 kohdan b, c, d ja e alakohdassa vahvistetut edellytykset.
   Määrittämisen jälkeen jäsenvaltioiden on

               a)

               syprokonatsolia ainoana tehoaineena sisältävien tuotteiden osalta tarvittaessa muutettava lupaa tai peruutettava se viimeistään 31 päivänä toukokuuta 2015; tai

               b)

               syprokonatsolia yhtenä monista tehoaineista sisältävien tuotteiden osalta tarvittaessa muutettava lupaa tai peruutettava se viimeistään 31 päivänä toukokuuta 2015 taikka siinä direktiivissä tai niissä direktiiveissä, joilla kyseinen aine tai aineet lisätään direktiivin 91/414/ETY liitteeseen I, tällaista muuttamista tai peruuttamista varten vahvistettuna ajankohtana sen mukaan, kumpi ajankohta on myöhäisempi.

         5 artikla
   Tämä direktiivi tulee voimaan 1 päivänä kesäkuuta 2011.
   6 artikla
   Tämä direktiivi on osoitettu kaikille jäsenvaltioille.

      Tehty Brysselissä 27 päivänä huhtikuuta 2011.

            Komission puolesta

         José Manuel BARROSO

            Puheenjohtaja

      (1)  EYVL L 230, 19.8.1991, s. 1.

      (2)  EYVL L 55, 29.2.2000, s. 25.

      (3)  EYVL L 224, 21.8.2002, s. 23.

      (4)  EUVL L 333, 11.12.2008, s. 11.

      (5)  EUVL L 15, 18.1.2008, s. 5.

      (6)  Euroopan elintarviketurvallisuusviranomainen; Conclusion on the peer review of the pesticide risk assessment of the active substance cyproconazole. EFSA Journal 2010; 8(11):1897. [73 pp.]. doi:10.2903/j.efsa.2010.1897. Saatavilla osoitteessa www.efsa.europa.eu.

      (7)  EYVL L 366, 15.12.1992, s. 10.

      LIITE
      Lisätään direktiivin 91/414/ETY liitteessä I olevan taulukon loppuun seuraava teksti:

                     Nro

                     Nimi, tunnistenumero

                     IUPAC-nimi

                     Puhtaus (1)

                     Voimaantulo

                     Sisällyttämisen päättymispäivä

                     Erityissäännökset

                     ”358

                     Syprokonatsoli
                     CAS-numero: 94361-06-5

                     CIPAC-numero: 600

                        (2RS,3RS;2RS,3SR)-2-(4-kloorifenyyli)-3-syklopropyyli-1-(1H-1,2,4-triatsol-1-yyli)butan-2-oli

                     ≥ 940 g/kg

                     1. kesäkuuta 2011

                     31. toukokuuta 2021

                     A   OSA
                     Lupa voidaan myöntää ainoastaan käyttöön sienitautien torjunta-aineena.
                     B   OSA
                     Liitteessä VI vahvistettujen yhtenäisten periaatteiden täytäntöön panemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 11. maaliskuuta 2011 valmistuneen syprokonatsolia koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota

                                 a)

                                 ravinnon kautta tapahtuvaan kuluttajien altistumiseen triatsolin metaboliittien jäämille;

                                 b)

                                 vesieliöihin kohdistuvaan riskiin.

                           Käyttöedellytyksiin on tarvittaessa sisällyttävä riskinhallintatoimenpiteitä.
                     Asianomaisten jäsenvaltioiden on pyydettävä toimittamaan vahvistavia tietoja seuraavista:

                                 a)

                                 epäpuhtauksien toksikologinen merkitys teknisessä eritelmässä;

                                 b)

                                 määritysmenetelmät, joiden avulla seurataan syprokonatsolin esiintymistä maaperässä, kehon nesteissä ja kudoksissa;

                                 c)

                                 triatsolijohdannaisten metaboliittien jäämät pääasiallisissa viljelmissä, vuoroviljelykasvustoissa ja eläinperäisissä tuotteissa;

                                 d)

                                 kasvissyöjänisäkkäisiin kohdistuva pitkän aikavälin riski;

                                 e)

                                 isomeerien seoksen ensisijaisen hajoamisen ja/tai muuntumisen mahdolliset ympäristövaikutukset.

                           Asianomaisten jäsenvaltioiden on varmistettava, että hakija toimittaa a kohdassa tarkoitetut tiedot komissiolle viimeistään 1. joulukuuta 2011, b, c ja d kohdassa tarkoitetut tiedot viimeistään 31. toukokuuta 2013 ja e kohdassa tarkoitetut tiedot kahden vuoden kuluessa erityisohjeiden antamisesta.”

         (1)  Lisätietoja tehoaineen tunnistuksesta ja määritelmästä annetaan sitä koskevassa tarkastelukertomuksessa.


title: Komission täytäntöönpanodirektiivi 2011/68/EU, annettu 1 päivänä heinäkuuta 2011 , täytäntöönpanotoimenpiteistä neuvoston direktiivien 2002/53/EY ja 2002/55/EY 7 artiklan soveltamiseksi eräiden viljelykasvilajien ja vihanneslajien lajiketarkastuksiin sisältyvien ominaisuuksien vähimmäismäärän sekä tarkastusten vähimmäisedellytysten osalta annettujen direktiivien 2003/90/EY ja 2003/91/EY muuttamisesta  ETA:n kannalta merkityksellinen teksti

text:
               2.7.2011

               FI

               Euroopan unionin virallinen lehti

               L 175/17

         KOMISSION TÄYTÄNTÖÖNPANODIREKTIIVI 2011/68/EU,
   annettu 1 päivänä heinäkuuta 2011,
   täytäntöönpanotoimenpiteistä neuvoston direktiivien 2002/53/EY ja 2002/55/EY 7 artiklan soveltamiseksi eräiden viljelykasvilajien ja vihanneslajien lajiketarkastuksiin sisältyvien ominaisuuksien vähimmäismäärän sekä tarkastusten vähimmäisedellytysten osalta annettujen direktiivien 2003/90/EY ja 2003/91/EY muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon viljelykasvilajien yleisestä lajikeluettelosta 13 päivänä kesäkuuta 2002 annetun neuvoston direktiivin 2002/53/EY (1) ja erityisesti sen 7 artiklan 2 kohdan a ja b alakohdan,
   ottaa huomioon vihannesten siementen pitämisestä kaupan 13 päivänä kesäkuuta 2002 annetun neuvoston direktiivin 2002/55/EY (2) ja erityisesti sen 7 artiklan 2 kohdan a ja b alakohdan,
   sekä katsoo seuraavaa:

               (1)

               Komission direktiivit 2003/90/EY (3) ja 2003/91/EY (4) hyväksyttiin sen varmistamiseksi, että lajikkeet, jotka jäsenvaltiot sisällyttävät kansallisiin luetteloihinsa, ovat yhteisön kasvilajikeviraston antamien yleisohjeiden mukaiset lajiketarkastuksiin sisältyvien ominaisuuksien vähimmäismäärän sekä tarkastusten vähimmäisedellytysten osalta, niiltä osin kuin tällaiset yleisohjeet on laadittu. Direktiivien mukaan muihin lajikkeisiin sovelletaan kansainvälisen uusia kasvilajikkeita suojaavan liiton (UPOV) yleisohjeita.

               (2)

               Yhteisön kasvilajikevirasto on sittemmin laatinut yhtä muuta lajia koskevat uudet yleisohjeet ja päivittänyt voimassa olevia yleisohjeita.

               (3)

               Sen vuoksi direktiivejä 2003/90/EY ja 2003/91/EY olisi muutettava,

               (4)

               Tässä direktiivissä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Korvataan direktiivin 2003/90/EY liitteet I ja II tämän direktiivin liitteessä olevalla A osalla.
   2 artikla
   Korvataan direktiivin 2003/91/EY liitteet tämän direktiivin liitteessä olevalla B osalla.
   3 artikla
   Ennen 1 päivää tammikuuta 2012 aloitettuihin tarkastuksiin jäsenvaltiot voivat soveltaa direktiivejä 2003/90/EY ja 2003/91/EY siinä muodossa, joka on voimassa, kunnes ne muutetaan tällä direktiivillä.
   4 artikla
   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä joulukuuta 2011. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Niiden on sovellettava näitä säännöksiä 1 päivästä tammikuuta 2012.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   5 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   6 artikla
   Tämä direktiivi on osoitettu kaikille jäsenvaltioille.

      Tehty Brysselissä 1 päivänä heinäkuuta 2011.

            Komission puolesta

         José Manuel BARROSO

            Puheenjohtaja

      (1)  EYVL L 193, 20.7.2002, s. 1.

      (2)  EYVL L 193, 20.7.2002, s. 33.

      (3)  EUVL L 254, 8.10.2003, s. 7.

      (4)  EUVL L 254, 8.10.2003, s. 11.

      LIITE
      A   OSA
      ”
            LIITE I

               Luettelo 1 artiklan 2 kohdan a alakohdassa tarkoitetuista lajeista, joiden on vastattava yhteisön kasvilajikeviraston testiprotokollia

                        Tieteellinen nimi

                        Yleisnimi

                        Yhteisön kasvilajikeviraston protokolla

                           Pisum sativum L.

                        Peltoherne

                        TP 7/2, 11.3.2010.

                           Brassica napus L.

                        Rapsi

                        TP 36/1, 25.3.2004.

                           Helianthus annuus L.

                        Auringonkukka

                        TP 81/1, 31.10.2002.

                           Linum usitatissimum L.

                        Pellavansiemen

                        TP 57/1, 21.3.2007.

                           Avena nuda L.

                        Kuoreton kaura

                        TP 20/1, 6.11.2003.

                           Avena sativa L. (myös A. byzantina K. Koch)

                        Kaurat ja punakaura

                        TP 20/1, 6.11.2003.

                           Hordeum vulgare L.

                        Ohra

                        TP 19/2 rev., 11.3.2010

                           Oryza sativa L.

                        Riisi

                        TP 16/1, 18.11.2004.

                           Secale cereale L.

                        Ruis

                        TP 58/1, 31.10.2002.

                           xTriticosecale Wittm. ex A. Camus

                        Hybridejä, jotka ovat syntyneet erään Triticum-suvun lajin ja erään Secale-suvun lajin risteytymisen tuloksena

                        TP 121/2 rev. 1, 16.2.2011.

                           Triticum aestivum L.

                        Vehnä

                        TP 3/4 rev. 2, 16.2.2011.

                           Triticum durum Desf.

                        Durumvehnä

                        TP 120/2, 6.11.2003.

                           Zea mays L.

                        Maissi

                        TP 2/3, 11.3.2010.

                           Solanum tuberosum L.

                        Peruna

                        TP 23/2, 1.12.2005.

                  Nämä protokollat ovat saatavilla yhteisön kasvilajikeviraston internetsivuilla (www.cpvo.europa.eu).

            LIITE II

               Luettelo 1 artiklan 2 kohdan b alakohdassa tarkoitetuista lajeista, joiden on vastattava UPOV:n antamia testauksen yleisohjeita

                        Tieteellinen nimi

                        Yleisnimi

                        UPOV:n yleisohjeet

                           Beta vulgaris L.

                        Rehujuurikas

                        TG/150/3, 4.11.1994.

                           Agrostis canina L.

                        Luhtarölli

                        TG/30/6, 12.10.1990.

                           Agrostis gigantea Roth.

                        Isorölli

                        TG/30/6, 12.10.1990.

                           Agrostis stolonifera L.

                        Rönsyrölli

                        TG/30/6, 12.10.1990.

                           Agrostis capillaris L.

                        Nurmirölli

                        TG/30/6, 12.10.1990.

                           Bromus catharticus Vahl

                        Litteäkattara

                        TG/180/3, 4.4.2001.

                           Bromus sitchensis Trin.

                        Kattara

                        TG/180/3, 4.4.2001.

                           Dactylis glomerata L.

                        Koiranheinä

                        TG/31/8, 17.4.2002.

                           Festuca arundinacea Schreber

                        Ruokonata

                        TG/39/8, 17.4.2002.

                           Festuca filiformis Pourr.

                        Hapsilampaannata

                        TG/67/5, 5.4.2006.

                           Festuca ovina L.

                        Lampaannata

                        TG/67/5, 5.4.2006.

                           Festuca pratensis Huds.

                        Nurminata

                        TG/39/8, 17.4.2002.

                           Festuca rubra L.

                        Punanata

                        TG/67/5, 5.4.2006.

                           Festuca trachyphylla (Hack.) Krajina

                        Jäykkänata

                        TG/67/5, 5.4.2006.

                           xFestulolium Asch. et Graebn.

                        Hybridejä, jotka ovat syntyneet erään Festuca-suvun lajin ja erään Lolium-suvun lajin risteytymisen tuloksena

                        TG/243/1, 9.4.2008.

                           Lolium multiflorum Lam.

                        Italianraiheinä

                        TG/4/8, 5.4.2006.

                           Lolium perenne L.

                        Englanninraiheinä

                        TG/4/8, 5.4.2006.

                           Lolium x boucheanum Kunth

                        Raiheinähybridi

                        TG/4/8, 5.4.2006.

                           Phleum nodosum L.

                        Ketotähkiö

                        TG/34/6, 7.11.1984.

                           Phleum pratense L.

                        Timotei

                        TG/34/6, 7.11.1984.

                           Poa pratensis L.

                        Niittynurmikka

                        TG/33/6, 12.10.1990.

                           Lupinus albus L.

                        Valkolupiini

                        TG/66/4, 31.3.2004.

                           Lupinus angustifolius L.

                        Sinilupiini

                        TG/66/4, 31.3.2004.

                           Lupinus luteus L.

                        Keltalupiini

                        TG/66/4, 31.3.2004.

                           Medicago sativa L.

                        Sinimailanen

                        TG/6/5, 6.4.2005.

                           Medicago x varia T. Martyn

                        Mailanen

                        TG/6/5, 6.4.2005.

                           Trifolium pratense L.

                        Puna-apila

                        TG/5/7, 4.4.2001.

                           Trifolium repens L.

                        Valkoapila

                        TG/38/7, 9.4.2003.

                           Vicia faba L.

                        Härkäpapu

                        TG/8/6, 17.4.2002.

                           Vicia sativa L.

                        Rehuvirna

                        TG/32/6, 21.10.1988.

                           Brassica napus L. var. napobrassica (L.) Rchb.

                        Lanttu

                        TG/89/6 rev., 4.4.2001 + 1.4.2009

                           Raphanus sativus L. var. oleiformis Pers.

                        Öljyretikka

                        TG/178/3, 4.4.2001.

                           Arachis hypogea L.

                        Maapähkinä

                        TG/93/3, 13.11.1985.

                           Brassica rapa L. var. silvestris (Lam.) Briggs

                        Rypsi

                        TG/185/3, 17.4.2002.

                           Carthamus tinctorius L.

                        Saflori

                        TG/134/3, 12.10.1990.

                           Gossypium spp.

                        Puuvilla

                        TG/88/6, 4.4.2001.

                           Papaver somniferum L.

                        Unikko

                        TG/166/3, 24.3.1999.

                           Sinapis alba L.

                        Keltasinappi

                        TG/179/3, 4.4.2001.

                           Glycine max (L.) Merrill

                        Soijapapu

                        TG/80/6, 1.4.1998.

                           Sorghum bicolor (L.) Moench

                        Durra

                        TG/122/3, 6.10.1989.

                  Nämä yleisohjeet ovat saatavilla UPOV:n internetsivuilla (www.upov.int).
         ”
      B   OSA
      ”
            LIITE I

               Luettelo 1 artiklan 2 kohdan a alakohdassa tarkoitetuista lajeista, joiden on vastattava yhteisön kasvilajikeviraston testiprotokollia

                        Tieteellinen nimi

                        Yleisnimi

                        Yhteisön kasvilajikeviraston protokolla

                           Allium cepa L. (Cepa-ryhmä)

                        Kepasipuli, ruokasipuli

                        TP 46/2, 1.4.2009.

                           Allium cepa L. (Aggregatum-ryhmä)

                        Salottisipuli

                        TP 46/2, 1.4.2009.

                           Allium fistulosum L.

                        Pillisipuli

                        TP 161/1, 11.3.2010.

                           Allium porrum L.

                        Purjo

                        TP 85/2, 1.4.2009.

                           Allium sativum L.

                        Valkosipuli

                        TP 162/1, 25.3.2004.

                           Allium schoenoprasum L.

                        Ruohosipuli

                        TP 198/1, 1.4.2009.

                           Apium graveolens L.

                        Selleri

                        TP 82/1, 13.3.2008.

                           Apium graveolens L.

                        Mukulaselleri

                        TP 74/1, 13.3.2008.

                           Asparagus officinalis L.

                        Parsat

                        TP 130/2, 16.2.2011.

                           Beta vulgaris L.

                        Punajuurikas, mukaan lukien Cheltenham-juurikas

                        TP 60/1, 1.4.2009.

                           Brassica oleracea L.

                        Lehtikaali

                        TP 90/1, 16.2.2011.

                           Brassica oleracea L.

                        Kukkakaali

                        TP 45/2, 11.3.2010.

                           Brassica oleracea L.

                        Parsakaali

                        TP 151/2, 21.3.2007.

                           Brassica oleracea L.

                        Ruusukaali

                        TP 54/2, 1.12.2005.

                           Brassica oleracea L.

                        Kyssäkaali

                        TP 65/1, 25.3.2004.

                           Brassica oleracea L.

                        Kurttukaali, valkokaali ja punakaali

                        TP 48/3, 16.2.2011.

                           Brassica rapa L.

                        Kiinankaali

                        TP 105/1, 13.3.2008.

                           Capsicum annuum L.

                        Paprika

                        TP 76/2, 21.3.2007.

                           Cichorium endivia L.

                        Kähäräendiivi ja siloendiivi

                        TP 118/2, 1.12.2005.

                           Cichorium intybus L.

                        Teollisuussikuri

                        TP 172/2, 1.12.2005.

                           Cichorium intybus L.

                        Salaattisikuri eli suppusikuri

                        TP 173/1, 25.3.2004.

                           Citrullus lanatus (Thumb.) Matsum. et Nakai

                        Vesimeloni

                        TP 142/1, 21.3.2007.

                           Cucumis melo L.

                        Meloni

                        TP 104/2, 21.3.2007.

                           Cucumis sativus L.

                        Kurkku ja avomaankurkku

                        TP 61/2, 13.3.2008.

                           Cucurbita pepo L.

                        Kesäkurpitsa

                        TP 119/1, 25.3.2004.

                           Cynara cardunculus L.

                        Latva-artisokka ja kardoni

                        TP 184/1, 25.3.2004.

                           Daucus carota L.

                        Porkkana

                        TP 49/3, 13.3.2008.

                           Foeniculum vulgare Mill.

                        Fenkoli

                        TP 183/1, 25.3.2004.

                           Lactuca sativa L.

                        Lehtisalaatti

                        TP 13/5, 16.2.2011.

                           Lycopersicon esculentum Mill.

                        Tomaatti

                        TP 44/3, 21.3.2007.

                           Petroselinum crispum (Mill.) Nyman ex A. W. Hill

                        Persilja

                        TP 136/1, 21.3.2007.

                           Phaseolus coccineus L.

                        Ruusupapu

                        TP 9/1, 21.3.2007.

                           Phaseolus vulgaris L.

                        Tarhapapu ja salkopapu

                        TP 12/3, 1.4.2009.

                           Pisum sativum L. (partim)

                        Silpoydinherne, silpoherne ja sokeriherne

                        TP 7/2, 11.3.2010.

                           Raphanus sativus L.

                        Retiisi

                        TP 64/1, 27.3.2002.

                           Solanum melongena L.

                        Munakoiso

                        TP 117/1, 13.3.2008.

                           Spinacia oleracea L.

                        Pinaatti

                        TP 55/3, 11.3.2010.

                           Valerianella locusta (L.) Laterr.

                        Vuonankaali

                        TP 75/2, 21.3.2007.

                           Vicia faba L. (partim)

                        Härkäpapu

                        TP Härkäpapu/1, 25.3.2004.

                           Zea mays L. (partim)

                        Sokerimaissi ja paukkumaissi

                        TP 2/3, 11.3.2010.

                  Nämä protokollat ovat saatavilla yhteisön kasvilajikeviraston internetsivuilla (www.cpvo.europa.eu).

            LIITE II

               Luettelo 1 artiklan 2 kohdan b alakohdassa tarkoitetuista lajeista, joiden on vastattava UPOV:n antamia testauksen yleisohjeita

                        Tieteellinen nimi

                        Yleisnimi

                        UPOV:n yleisohjeet

                           Beta vulgaris L.

                        Lehtijuurikas tai lehtimangoldi

                        TG/106/4, 31.3.2004.

                           Brassica rapa L.

                        Nauris

                        TG/37/10, 4.4.2001.

                           Cichorium intybus L.

                        Isolehtisikuri tai italiansikuri

                        TG/154/3, 18.10.1996.

                           Cucurbita maxima Duchesne

                        Jättikurpitsa

                        TG/155/4 rev., 28.3.2007 + 1.4.2009.

                           Raphanus sativus L.

                        Retikka

                        TG/63/6, 24.3.1999.

                           Rheum rhabarbarum L.

                        Raparperi

                        TG/62/6, 24.3.1999.

                           Scorzonera hispanica L.

                        Kaurajuuri tai mustajuuri

                        TG/116/4, 24.3.2010.

                  Nämä yleisohjeet ovat saatavilla UPOV:n internetsivuilla (www.upov.int).
         ”


title: Komission delegoitu direktiivi (EU) 2015/13, annettu 31 päivänä lokakuuta 2014 , Euroopan parlamentin ja neuvoston direktiivin 2014/32/EU liitteen III muuttamisesta vesimittarien tilavuusvirta-alueen osalta  ETA:n kannalta merkityksellinen teksti

text:
               7.1.2015

               FI

               Euroopan unionin virallinen lehti

               L 3/42

         KOMISSION DELEGOITU DIREKTIIVI (EU) 2015/13,
   annettu 31 päivänä lokakuuta 2014,
   Euroopan parlamentin ja neuvoston direktiivin 2014/32/EU liitteen III muuttamisesta vesimittarien tilavuusvirta-alueen osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon mittauslaitteiden asettamista saataville markkinoilla koskevan jäsenvaltioiden lainsäädännön yhdenmukaistamisesta 26 päivänä helmikuuta 2014 annetun Euroopan parlamentin ja neuvoston direktiivin 2014/32/EU (1) ja erityisesti sen 47 artiklan b alakohdan,
   sekä katsoo seuraavaa:

               (1)

               Direktiivissä 2014/32/EU vahvistetaan vaatimukset, jotka tiettyjen mittauslaitteiden on täytettävä, jotta ne voidaan asettaa saataville markkinoilla ja/tai ottaa käyttöön jäsenvaltioiden määräämiin mittaustehtäviin.

               (2)

               Ensimmäisessä vesimittareihin sovellettavassa mittauslaitedirektiivin 2014/32/EU liitteessä III olevassa erityisvaatimuksessa (vaatimus 1) vahvistetaan tilavuusvirta-aluetta koskeva nimelliskäyttöedellytys Q3/Q1 ≥ 10.

               (3)

               Standardin EN 14154 ajantasaistettu versio, joka sisälsi tilavuusvirta-alueen arvon Q3/Q1 ≥ 40, tuli voimaan 31 päivänä lokakuuta 2011. Tarkistettu standardi EN 14154 edustaa kansainvälistä normia. Suhteessa tilavuusvirta-alueeseen standardi on tiukempi kuin direktiivin 2014/32/EU liitteessä III vahvistettu erityisvaatimus, minkä tuloksena mittauksista tulee tarkempia.

               (4)

               Ennen kuin tilavuusvirta-alueen arvo Q3/Q1 ≥ 10 otettiin mittauslaitteista annetulla Euroopan parlamentin ja neuvoston direktiivillä 2004/22/EY (2) käyttöön, kaikissa jäsenvaltioissa sovellettiin lakisääteisen mittaustoiminnan kansainvälisen järjestön OIML:n kansainvälistä standardia, joka jo sisälsi tilavuusvirta-aluetta koskevan vaatimuksen Q3/Q1 ≥ 40. Direktiivin 2014/32/EU 50 artiklan 2 kohdassa säädettyjen siirtymäsäännösten tuloksena useimmat nykyisin markkinoille saatetut vesimittarit täyttävät vaatimuksen Q3/Q1 ≥ 40.

               (5)

               Vesimittarit, joiden tilavuusvirta-aluetta koskeva arvo on Q3/Q1 ≥ 10, voivat olla merkittävästi huokeampia kuin standardin EN 14154 vaatimukset (Q3/Q1 ≥ 40) täyttävät mittarit. Direktiivin 2014/32/EU liitteessä III olevan 10 kohdan mukaan jakelija tai lainsäädännössä osoitettu mittarin asennuksen suorittava henkilö määrittelee muiden muassa tilavuusvirta-alueen tason, joka on sopiva ennakoidun tai ennakoitavissa olevan kulutuksen tarkkaan mittaukseen (3). Näin ollen on sallittua asentaa vesimittareita, jotka eivät ole tilavuusvirta-alueen osalta standardin EN 14154 mukaisia mutta jotka täyttävät direktiivin 2014/32/EU liitteessä III vahvistetut vaatimukset. Tämä voi kuitenkin lisätä sitä mahdollisuutta, että kuluttajien laskuihin tulee virheitä, jotka johtuvat mittarin heikommasta mittaustarkkuudesta.

               (6)

               Tilavuusvirta-alueen arvo Q3/Q1 ≥ 40 edustaa kansainvälisen standardin ja valmistuskäytännön nykytilaa samoin kuin vähimmäislaatua, jota on nykyisin tarjolla unionin markkinoilla. Arvo parantaa mittausten tarkkuutta ja siten kuluttajien suojelua. Koska tilavuusvirta-alueen arvo Q3/Q1 ≥ 40 on jo monia vuosia ollut ja on edelleen markkinoilla asennettavien mittarien vähimmäisarvo, vaatimusten noudattaminen ei tuo lisäkustannuksia käyttäjille.

               (7)

               Direktiiviä 2014/32/EU olisi muutettava,

         ON HYVÄKSYNYT TÄMÄN DIREKTIIVIN:
   1 artikla
   Korvataan direktiivin 2014/32/EU liitteessä III oleva 1 kohta seuraavasti:

                  ”1.

                  Veden tilavuusvirta-alue
                  Tilavuusvirta-alueen arvojen on täytettävä seuraavat vaatimukset:

                              Q3/Q1 ≥ 40

                              Q2/Q1 = 1,6

                              Q4/Q3 = 1,25”

   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 19 päivänä huhtikuuta 2016. Niiden on viipymättä toimitettava nämä säännökset kirjallisina komissiolle.
   Niiden on sovellettava näitä säännöksiä 20 päivästä huhtikuuta 2016.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 31 päivänä lokakuuta 2014.

            Komission puolesta

            Puheenjohtaja

         José Manuel BARROSO

      (1)  EUVL L 96, 29.3.2014, s. 149.

      (2)  Euroopan parlamentin ja neuvoston direktiivi 2004/22/EY, annettu 31 päivänä maaliskuuta 2004, mittauslaitteista (EUVL L 135, 30.4.2004, s. 1).

      (3)  Katso direktiivin 2014/32/EU liitteessä III oleva 10 kohta.